KISEBB KÖZLEMÉNYEK 275 



kevés számmal, később azonbnn 15—20 darabra szaporodtak. Kanalas 

 gém különösen ioen sok jött, talán volt 40—60 darab. Meg is látszott 

 ez később a költés után, mert minduntalan lehetett nagy seregeket látni. 

 Gém minden fajból föltűnően sok volt, nagy szaporaság következett. 

 Föltűnő és szokatlan látvány volt az idén a gémeknek október második 

 feléig való ittmaradása, holott más években már augusztus vége felé el 

 szoktak széledni a kisebb vizekre. Ennek bizonyosan a szokatlan nagy 

 szárazság lehetett az oka,, mikor minden kisebb tocsogó és patak ki- 

 száradt és így a gémek költési helyűk tájékán megmaradtak. Még szep- 

 tember 20-án a Kisbalaton alsó vizén 8 db kócsag állott a sekély víz- 

 ben, közelre megvárva a csónakot, tehát alighanem idei fiatalok lehettek. 



B a 1 1 a is igen nagy számmal fészkelt az idén több ezrekre rugó 

 tömegekben. 



A fészkelés általában jól sikerült, mert a tartós meleg és száraz 

 időjárás azt elősegítette, de nem voltak, mint máskor tojásrablók sem, 

 amely körülmény a háború javára írandó. 



Balatonszentgyörgy. Szabó Lajos. 



A kócsag hajdani előfordulása Hódmezővásárhely vidékén. Megkér- 

 deztem erre vonatkozólag összes régi vadászainkat — az ujabbak egy- 

 általában nem ismerik — de sajnos, nagyon sovány adatokat kaptam. 

 Vadászaink nesztora N. Szabó Pál az 1870-es években még nagyobb 

 csapatokat látott a Pamiik-érben és a Barci-réten, kettőt le is lőtt közü- 

 lök, de azóta csak szórványosan látott, egyet-kettőt tavaszi vonulások 

 alkalmával, de lőni közülök nem tudott többet. 



A régi mocsárvilág idején a megközelíthetetlen tiszai kiöntésekben 

 igen sok kócsagunk lehetett. Wagner is két szép példányt kapott, de az 

 1860-as évek óta a mocsárvilággal a kócsagok is eltűntek határunkból. 



A mióta én itt vagyok, csak egyetlenegy példány lövetett, mely 

 múzeumunkban van. 



Hódmezővásárhely. Bodnár Bertalan. 



A szürke gém fészekleiepéről. E madárnak évtizedekig volt fészek- 

 telepe a tengelic! birtokunkon lévő mintegy 70 holdas erdő öreg 

 jegenyefáin. E fák lassanként kipusztulván, a gémek körülbelül 4—5 éve 

 átköltöztek szomszédom, gróf Benyovszky Rezső parkjába, melynek 

 magas jegenyéin van évenként bizonyára 50—60 fészkük. A Duna innen 

 17 kilométerre, a Sió-csatorna 10 kilométerre van. A közvetlen környé- 

 ken van ugyan néhány halastó, vagyis inkább mocsár, de a gémek eze- 

 ket nem igen látogatják, hanem többnyire messze távolból hozzák a 

 halakat fiaiknak. Tolnamegyében tudtommal ez az egyetlen gémtelep. 



Csapó Dániel. 

 18* 



